Claudia Sheinbaum

Klaudija Šeinbaum Pardo (, g. 1962 m. birželio 24 d.) – Meksikos politikė, mokslininkė ir akademikė, šiuo metu išrinktoji Meksikos prezidentė.

Ji yra kairiosios politinės partijos Morena narėValdančiosios kairiosios partijos kandidatė Šeinbaum išrinkta pirmąja Meksikos prezidente moterimi. 2018–2023 m. C. Sheinbaum ėjo Meksiko miesto vyriausybės vadovo pareigas, kurios prilygsta valstijos gubernatoriaus pareigoms. Ji buvo kandidatė į Meksikos prezidento postą 2024 m. Meksikos visuotiniuose rinkimuose. Išrinkta ji tapo pirmąja moterimi šalies prezidentePradiniai rezultatai: Sheinbaum didele persvara išrinkta Meksikos prezidente.

2000–2006 m. Klaudija Šeinbaum dirbo būsimo prezidento Andreso Manuelio Lopeso Obradoro aplinkos apsaugos sekretore, kai šis ėjo vyriausybės vadovo pareigas. 2015–2017 m. Šeinbaum dirbo Tlalpano rajono (Meksikas) delegatūros vadove, o 2018 m. rinkimuose buvo išrinkta merePradeda eiti pareigas pirmoji išrinkta Meksiko miesto merė moteris, kur vykdė kampaniją, kurioje akcentavo nusikalstamumo pažabojimą ir teritorijų planavimo įstatymų vykdymą.

Pagal profesiją – mokslininkė, Meksikos nacionaliniame autonominiame universitete (UNAM) įgijusi energetikos inžinerijos daktaro laipsnį. Kaip mokslininkė ji yra daugiau kaip 100 straipsnių ir dviejų knygų apie energetiką, aplinką ir tvarų vystymąsi autorė. Šeinbaum prisidėjo prie Tarpvyriausybinės klimato kaitos komisijos darbo, o 2018 m. buvo įtraukta į BBC 100 moterų sąrašąBBC 100 Women 2018: Who is on the list?.

2023 m. birželio 12 d. Šeinbaum atsistatydino iš Meksiko miesto vyriausybės vadovės pareigų, kad 2024 m. rinkimuose siektų prezidento posto.

 Sąsajos su Lietuva 
Klaudija Šeinbaum Pardo gimė pasaulietinėje žydų šeimoje Meksike. Jos seneliai aškenaziai iš tėvo pusės emigravo iš Lietuvos į Meksiką XX a. trečiajame dešimtmetyje, o seneliai sefardai iš motinos pusės emigravo iš Plovdivo (Bulgarija) XX a. ketvirtojo dešimtmečio pradžioje, kad išvengtų Holokausto. Visas žydų šventes ji švęsdavo senelių namuose.Lietuviškų šaknų turinti Claudia Sheinbaum išrinkta pirmąja Meksikos prezidente moterimi

 Šaltiniai 

Sheinbaum, Claudia